Omnibus presentes litteras inspecturis, officialis Autissiod. in Domino salutem. Notum facimus quod coram nobis constituta Adelina, relicta Stephani dicti de Lingonense, nunc uxor Stephani Apothecarii, civis Autissiod., recognovit se tenere ad vitam suam tam modo a religiosis viris... abbate et conventu Quinciaci, quandam vineam sitam prope Chableias, in loco qui dicitur Vauz-Loranz, bona fide, promittens dicta Adelina se dictam vineam quamdiu vixerit in bono statu tenere et excolere, modo debito; alioquin dicti religiosi vel eorum mandatum dictam vineam saisire possent tanquam suam. Post obitum vero dicte Adeline, dicta vinea ad jus et proprietatem ecclesie Quinciaci, libere et sine contradictione aliqua revertetur. In cujus rei testimonium, ad requisitionem dicte Adeline, sigillum Autissiod. curie presentibus duximus apponendum. Datum, anno Domini Mº CCº LXXº quinto, mense januario.